5.3.

Bandymų rezultatai 5.3.1. Šio bandymo rezultatai (degalų sąnaudos C (l/100 km skystiesiems degalams arba kg/100 km dujiniams degalams) ir išmetamo CO2 kiekis M (g/km)) patikslinami atsižvelgiant į transporto priemonės baterijos energijos likutį ΔEbatt. Patikslintos vertės C0 (l/100 km arba kg/100 km) ir M0 (g/km) turi atitikti nulinį energijos likutį (ΔEbatt = 0) ir yra skaičiuojamos taikant pataisos koeficientą, kurį gamintojas kaupimo sistemoms, išskyrus elektrines baterijas, nustato taip: ΔEbatt reiškia ΔEstorage – elektros energijos kaupiklio energijos likutį. 5.3.1.1. Elektros energijos likutis Q (Ah), matuojamas pagal šio priedėlio 3.2 priedėlyje nurodytą procedūrą, naudojamas kaip transporto priemonės baterijos energinės vertės ciklo pabaigoje ir ciklo pradžioje skirtumo matas. Elektros energijos likutis turi būti nustatytas atskirai II priedo I tipo bandymų ciklo 1, 2 ir 3 dalims, jei taikoma. 5.3.2. Nepatikslintos išmatuotosios vertės C ir M bandymo rezultatais gali būti laikomos šiomis sąlygomis: a) gamintojas patvirtinimo institucijai priimtinu būdu gali įrodyti, kad energijos likutis nesusijęs su degalų sąnaudomis; b) ΔEbatt visuomet atitinka baterijos įkrovą; c) ΔEbatt visuomet atitinka baterijos iškrovą ir nuo degalų sąnaudų (t. y. visų degalų sąnaudų per vieną ciklą) energinės vertės nesiskiria daugiau kaip 1 %. Baterijos energinės vertės pokytis ΔEbatt pagal išmatuotą elektros energijos likutį Q apskaičiuojamas taip: Pr3.32 lygtis čia: ETEbatt – bendra baterijos energinė talpa (MJ) ir Vbatt – vardinė baterijos įtampa (V). 5.3.3. Gamintojo nustatytas degalų sąnaudų pataisos koeficientas (K fuel ) 5.3.3.1. Degalų sąnaudų pataisos koeficientas (Kfuel) nustatomas remiantis n matavimų rezultatų grupe, kuriai turi priklausyti bent vienas matavimų rezultatas, kai Qi < 0, ir bent vienas – kai Qj > 0. Jei šio antrojo matavimų rezultato negalima nustatyti atliekant šiame bandyme naudojamą taikytiną I tipo bandymo važiavimo ciklą, techninė tarnyba patvirtinimo institucijai priimtinu būdu sprendžia dėl ekstrapoliavimo degalų sąnaudų vertei nustatyti, kai ΔEbatt = 0, statistinio patikimumo. 5.3.3.2. Degalų sąnaudų pataisos koeficientas (Kfuel) apibrėžiamas kaip: Pr3.33 lygtis (l/100 km/Ah) (l/100 km/Ah) čia: Ci – per i-tąjį gamintojo bandymą nustatytos degalų sąnaudos (l/100 km arba kg/100 km); Qi – per i-tąjį gamintojo bandymą išmatuotas elektros energijos likutis (Ah); n – duomenų skaičius. Degalų sąnaudų pataisos koeficientas suapvalinamas keturių reikšminių skaitmenų tikslumu (pvz., 0,xxxx arba xx,xx). Techninė tarnyba patvirtinimo institucijai priimtinu būdu sprendžia dėl degalų sąnaudų pataisos koeficiento statistinio patikimumo. 5.3.3.3. Degalų sąnaudų vertėms, išmatuotoms per II priedo I tipo bandymų ciklo 1, 2 ir 3 dalis, jei taikoma, nustatomi atskiri degalų sąnaudų pataisos koeficientai. 5.3.4. Degalų sąnaudos, kai baterijos energijos likutis lygus nuliui (C 0 ) 5.3.4.1. Degalų sąnaudos C0, kai ΔEbatt = 0, apskaičiuojamos pagal šią lygtį: Pr3.34 lygtis (l/100 km arba kg/100 km) (l/100 km arba kg/100 km) čia: C – per bandymą nustatytos degalų sąnaudos (l/100 km skystiesiems degalams ir kg/100 km dujiniams degalams); Q – per bandymą išmatuotas elektros energijos likutis (Ah). 5.3.4.2. Degalų sąnaudos, kai baterijos energijos likutis lygus nuliui, atskirai nustatomos pagal degalų sąnaudų vertes, išmatuotas per II priedo I tipo bandymų ciklo 1, 2 ir 3 dalis, jei taikoma. 5.3.5. Gamintojo nustatytas išmetamo CO 2 kiekio pataisos koeficientas (K CO 2 ) 5.3.5.1. Išmetamo CO2 kiekio pataisos koeficientas (KCO2 ) nustatomas remiantis n matavimų rezultatų grupe, kuriai turi priklausyti bent vienas matavimų rezultatas, kai Qi < 0, ir bent vienas – kai Qj > 0. Jei šio antrojo matavimų rezultato negalima nustatyti atliekant šiame bandyme naudojamą važiavimo ciklą, techninė tarnyba patvirtinimo institucijai priimtinu būdu sprendžia dėl ekstrapoliavimo išmetamo CO2 kiekio vertei nustatyti, kai ΔEbatt = 0, statistinio patikimumo. 5.3.5.2. Išmetamo CO2 kiekio pataisos koeficientas (KCO2 ) apibrėžiamas kaip: Pr3.35 lygtis (g/km/Ah) (g/km/Ah) čia: Mi – per i-tąjį gamintojo bandymą išmatuotas išmetamo CO2 kiekis (g/km); Qi – elektros energijos likutis (Ah), išmatuotas atliekant i-tąjį gamintojo bandymą; n – duomenų skaičius. Išmetamo CO2 kiekio pataisos koeficientas suapvalinamas keturių reikšminių skaitmenų tikslumu (pvz., 0,xxxx arba xx,xx). Techninė tarnyba patvirtinimo instituciją tenkinančiu būdu sprendžia dėl išmetamo CO2 kiekio pataisos koeficiento statistinio patikimumo. 5.3.5.3. Degalų sąnaudų vertėms, išmatuotoms per II priedo tipo važiavimo ciklo 1, 2 ir 3 dalis, jei taikoma, nustatomi atskiri išmetamo CO2 kiekio pataisos koeficientai. 5.3.6. Išmetamo CO 2 kiekis, kai baterijos energijos likutis lygus nuliui (M 0 ) 5.3.6.1. Išmetamo CO2 kiekis M0, kai ΔEbatt = 0, apskaičiuojamas pagal šią lygtį: Pr3.36 lygtis (g/km) (g/km) čia: C – per bandymą nustatytos degalų sąnaudos (l/100 km skystiesiems degalams ir kg/100 km dujiniams degalams); Q – per bandymą išmatuotas elektros energijos likutis (Ah). 5.3.6.2. Išmetamo CO2 kiekis, kai baterijos energijos likutis lygus nuliui, atskirai nustatomas pagal išmetamo CO2 kiekio vertes, išmatuotas per II priedo 6 priedėlyje nurodyto I tipo bandymų ciklo 1, 2 ir 3 dalis, jei taikytina.